 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣብ ዓዲ ኢንግሊዝ ሓድሽ ዓሌት ኮሮናቫይረስ ተረኺቡ 15 ታሕሳስ 2020 ምንጪ ስእሊ, Getty Images ቅድም ኢሉ ካብ ዝነበረ ዓሌት ኮሮናቫይረስ ዝተፈለየ ሓድሽ ዓሌት እቲ ቫይረስ ኣብ ገለ ከባቢታት ኢንግሊዝ ይዝርጋሕ ከም ዘሎ ተገሊጹ ሚኒስተር ጥዕና ዓባይ ብሪጣንያ ማት ሃንኮክ ንኣባላት ባይቶ እታ ሃገር ከም ዝበሎ እዚ ሓድሽ ዓሌት ኮሮናቫይረስ ብውሑዱ ኣብ 60 ከባቢታት ከም ዝተረኸበ ተመዝጊቡ መንግስቲ ንትካል ጥዕና ዓለም ከም ዘፍለጠን ተመራመርቲ ኢንግሊዝ ኣብ ዙርያ እቲ ቫይረስ ምርምር ከም ዝጀመሩንውን ሓቢሩ ክሳብ ሕጂ ብመሰረት ዘሎ ሓበሬታ: እዚ ዓሌት ቅድም ኢሉ ካብ ዝነበረ ዓሌት ኮሮናቫይረስ ንላዕሊ ሓደገኛ ድዩ ወይስ እቶም ክሳብ ሕጂ ዝተረኸቡ ክታበታት ኮሮናቫይረስ ክጻወሮም ይኽእልዩ: ኣይተረጋገጸን ዘሎ ብፍላይ ኣብ ደቡብ ኢንግሊዝ በዚ ሓድሽ ዓሌት ኮሮናቫይረስ ዝተለኸፉ ልዕሊ ሓደ ሽሕ ሰባት ረኺብና ኢና ዝበለ ማት ሃንኮክ ክታበት ብቕልጡፍ ክባጻሕ ብምግባር ለበዳ እቲ ቫይረስ ንምቁጽጻር ጻዕሪ ከም ዝግበር ተዛሪቡ ክታበት ኮሮናቫይረስ ብምዕቡላት ሃገራት ክጭወ ይኽእልዶ ይኸውን? 